CELEX: 32009R0257
Language: hu
Date: 2009-03-24 00:00:00
Title: A Bizottság 257/2009/EK rendelete ( 2009. március 24.) a 794/2004/EK rendeletnek a halászati és akvakultúra-ágazat számára nyújtott támogatások bejelentésére szolgáló kiegészítő adatlapok tekintetében történő módosításáról (EGT-vonatkozású szöveg)

27.3.2009   
            
            
               HU
            
            
               Az Európai Unió Hivatalos Lapja
            
            
               L 81/15
            
         
      A BIZOTTSÁG 257/2009/EK RENDELETE
   
   (2009. március 24.)
   a 794/2004/EK rendeletnek a halászati és akvakultúra-ágazat számára nyújtott támogatások bejelentésére szolgáló kiegészítő adatlapok tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendeletre (1) és különösen annak 27. cikkére,
   az állami támogatásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A halászati és akvakultúra-ágazat számára nyújtott állami támogatások vizsgálatához készített új közösségi iránymutatás (2) Bizottság általi elfogadását követően az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendelet (3) I. mellékletének III.14. részében szereplő kiegészítő adatlap helyébe a hatályos jogi kerettel összhangban új kiegészítő adatlapnak kell lépnie.
            
         
               (2)
            
            
               A 794/2004/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 794/2004/EK rendelet I. melléklete III.14. részének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 24-én.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 83., 1999.3.27., 1. o.
   
      (2)  HL C 84., 2008.4.3., 10. o.
   
      (3)  HL L 140., 2004.4.30., 1. o.
   
      MELLÉKLET
      
         „III.14.   RÉSZ
         KIEGÉSZÍTŐ ADATLAPOK A HALÁSZATI ÉS AKVAKULTÚRA-ÁGAZAT SZÁMÁRA NYÚJTOTT TÁMOGATÁSOKHOZ
         Ezt a kiegészítő adatlapot kell felhasználni a halászati és akvakultúra-ágazat számára nyújtott állami támogatások vizsgálatára vonatkozó iránymutatás (a továbbiakban: iránymutatás) által szabályozott bármely támogatási program vagy egyéni támogatás bejelentéséhez.
         A TÁMOGATÁSI PROGRAM VAGY EGYÉNI TÁMOGATÁS CÉLJAI (jelölje be a megfelelő négyzetet és adja meg a kért információt):
         
            Ez a szakasz az iránymutatás 4. pontjának – »A közös piaccal összeegyeztethetőnek nyilvánítható támogatások« – alpontjai szerinti sorrendet követi.
         
            Az iránymutatás 4.1. pontja: A csoportmentességi rendelet hatálya alá tartozó intézkedéskategóriákra nyújtott támogatás
         Ezzel a támogatási típussal kapcsolatos általános megjegyzések
         Két csoportmentességi rendelet van hatályban: a 736/2008/EK bizottsági rendelet (1), amely a halászati és akvakultúra-ágazatra vonatkozik, és a 800/2008/EK bizottsági rendelet (2), amely a valamennyi ágazatra vonatkozó általános csoportmentességi rendelet.
         Ezért az ilyen támogatást elvileg nem kell bejelenteni.
         Ugyanakkor a 736/2008/EK rendelet (6) preamulumbekezdésével és a 800/2008/EK rendelet (7) preamulumbekezdésével összhangban ezek a rendeletek nem érinthetik a tagállamok arra vonatkozó lehetőségét, hogy bejelentsék azokat a támogatásokat, amelyek célja megegyezik az e rendeletben foglalt célokkal.
         Ezenkívül nem vonatkozhat a 736/2008/EK és 800/2008/EK rendeletben meghatározott mentesség a támogatások következő típusaira: bizonyos, a 736/2008/EK rendelet 1. cikkének (3) bekezdése vagy a 800/2008/EK rendelet 6. cikke szerinti határértékeket meghaladó támogatás, vagy meghatározott jellemzőkkel rendelkező támogatás, különösen a kkv-któl eltérő vállalkozásnak nyújtott, a nehéz helyzetben lévő vállalkozásoknak nyújtott, az átláthatatlan vagy az olyan támogatás, amelynek kedvezményezettjével szemben valamely korábbi támogatás visszafizetésére kötelező bizottsági határozat van érvényben, és a szóban forgó határozat a támogatást jogellenesnek és a közös piaccal összeegyeztethetetlennek nyilvánította.
         A bejelentett támogatások jellemzői:
         
                     
                  
                  
                     Olyan típusú támogatások, amilyenekre a 736/2008/EK rendelet vonatkozik
                  
               
                     
                  
                  
                     Olyan típusú támogatások, amilyenekre a 800/2008/EK rendelet vonatkozik
                  
               
                     
                  
                  
                     Bizonyos határértéket meghaladó támogatás
                  
               
                     
                  
                  
                     A kkv-któl eltérő vállalkozásnak nyújtott támogatás
                  
               
                     
                  
                  
                     Átláthatatalan támogatás
                  
               
                     
                  
                  
                     Olyan támogatás, amelyre vonatkozóan korábbi támogatás visszafizetésére kötelező bizottsági határozat van érvényben
                  
               
                     
                  
                  
                     Egyéb jellemzők: Kérjük, adja meg!
                  
               A közös piaccal való összeegyeztethetőség
         A tagállam köteles részletes indoklást adni arra vonatkozóan, hogy miért egyeztethető össze a támogatás a közös piaccal.
            Az iránymutatás 4.2. pontja: Egyes horizontális iránymutatások hatálya alá tartozó támogatás
         A tagállam köteles megjelölni azon iránymutatásokat, amelyek az adott támogatási intézkedésre vonatkoznak, valamint részletes indoklást adni arra nézve, hogy miért egyeztethető össze a támogatás a szóban forgó iránymutatásokkal.
         A tagállam köteles kitölteni az ehhez a rendelethez mellékelt többi releváns összefoglaló adatlapot is:
         
                     —
                  
                  
                     kiegészítő adatlap a képzési támogatásról, III.2. rész,
                  
               
                     —
                  
                  
                     kiegészítő adatlap a foglalkoztatási támogatásról, III.3. rész,
                  
               
                     —
                  
                  
                     kiegészítő adatlap a kutatásra és fejlesztésre vonatkozó támogatásról, III.6.A. vagy III.6.B. rész,
                  
               
                     —
                  
                  
                     kiegészítő adatlap a nehéz helyzetben levő vállalkozások megmentése érdekében nyújtott támogatásról, III.7. vagy III.8. rész,
                  
               
                     —
                  
                  
                     kiegészítő adatlap a környezetvédelmi támogatásról, III.10. rész.
                  
                  Az iránymutatás 4.3. pontja: A halászhajók fedélzetét érintő beruházásokra irányuló támogatás
         A tagállam köteles megadni azokat az információkat, amelyek igazolják, hogy a támogatás összeegyeztethető az Európai Halászati Alapról szóló, 2006. július 27-i 1198/2006/EK tanácsi rendelet (3) 25. cikkének (2) és (6) bekezdésében meghatározott feltételekkel.
         A tagállam köteles megindokolni azt is, miért nem alkotja a támogatás az említett alap által társfinanszírozott működési program részét.
            Az iránymutatás 4.4. pontja: A természeti csapás, rendkívüli események vagy bizonyos kedvezőtlen éghajlati események által okozott károk helyreállítására nyújtott támogatás
         A tagállam köteles megadni a támogatás közös piaccal való összeegyeztethetőségét igazoló következő információkat:
         
                     —
                  
                  
                     a természeti csapás vagy rendkívüli esemény megtörténtét alátámasztó részletes adatok, beleértve a műszaki és/vagy tudományos jelentést,
                  
               
                     —
                  
                  
                     az esemény és a kár közötti ok-okozati összefüggést alátámasztó információk,
                  
               
                     —
                  
                  
                     a kárérték kiszámításának módja,
                  
               
                     —
                  
                  
                     egyéb igazoló eszközök.
                  
                  Az iránymutatás 4.5. pontja: A közösségi vizeken kívül működő közösségi halászhajókra vonatkozó adókedvezmény és a munkával kapcsolatos költségek
         A tagállam köteles megadni azokat az információkat, amelyek igazolják, hogy a támogatás összeegyeztethető az iránymutatás 4.5. pontjában meghatározott feltételekkel.
         A szóban forgó információknak tartalmazniuk kell a támogatási rendszer által érintett hajók halászflotta-nyilvántartásából való törlésének kockázatával kapcsolatos részleteket.
            Az iránymutatás 4.6. pontja: Adójellegű díjakon keresztül finanszírozott támogatás
         A tagállam köteles:
         
                     —
                  
                  
                     kimutatni, hogyan kerültek felhasználásra az adójellegű díjak révén szerzett pénzeszközök, valamint
                  
               
                     —
                  
                  
                     igazolni, hogyan és minek az alapján összeegyeztethető az említett felhasználás az állami támogatásokra vonatkozó szabályokkal.
                  
               Ezenkívül be kell mutatnia, milyen módon hasznosítható a támogatási rendszer a hazai, illetve a behozott termékek tekintetében.
            Az iránymutatás 4.7. pontja: A legkülső régiókból származó halászati termékek forgalmazására nyújtott támogatás
         A tagállam köteles megadni azokat az információkat, amelyek igazolják, hogy a támogatás összeegyeztethető az ebben a pontban és az Azori-szigetekről, Madeiráról, a Kanári-szigetekről, Francia Guyanáról és Réunionról mint legkülső régiókból származó egyes halászati termékek forgalomba hozatalakor felmerülő többletköltségek ellentételezésére vonatkozó rendszer bevezetéséről szóló, 2007. május 21-i 791/2007/EK tanácsi rendeletben (4) meghatározott feltételekkel.
            Az iránymutatás 4.8. pontja: A legkülső régiókbeli halászflottákra irányuló támogatás
         A tagállam köteles megadni azokat az információkat, amelyek igazolják, hogy a támogatás összeegyeztethető az ebben a pontban és a Közösség legkülső régióiban nyilvántartott halászflották igazgatásáról szóló, 2004. március 30-i 639/2004/EK tanácsi rendeletben (5), valamint a halászati ágazatnak nyújtott közösségi strukturális támogatásra vonatkozó részletes szabályok és rendelkezések megállapításáról szóló, 1999. december 17-i 2792/1999/EK tanácsi rendeletben (6) meghatározott vonatkozó feltételekkel.
            Az iránymutatás 4.9. pontja: Egyéb intézkedésekre irányuló támogatás
         A tagállam köteles nagyon pontosan ismertetni a támogatás típusát és célkitűzéseit.
         Ezenkívül a tagállam köteles részletes indoklást adni arra vonatkozóan, miként egyeztethető össze a támogatás az iránymutatás 3. pontjával, illetve igazolnia kell, hogyan szolgálja a szóban forgó támogatás a közös halászati politika célkitűzéseit.
         ÁLTALÁNOS ELVEK
         A tagállam köteles kijelenteni, hogy nem nyújt támogatást olyan intézkedésekhez, amelyek végrehajtását a kedvezményezett már megkezdte, illetve olyan tevékenységekhez, amelyekre a kedvezményezett pusztán piaci feltételek mellett is vállalkozna.
         A tagállam köteles kijelenteni, hogy nem ítél oda támogatást olyan esetekben, amikor a közösségi jog rendelkezéseinek, és különösen a közös halászati politika szabályainak nem tettek eleget.
         Éppen ezért a tagállam köteles kijelenteni, hogy a támogatási intézkedésekkel összefüggésben kifejezetten előírja, hogy a támogatási időszak során a támogatás kedvezményezettjeinek be kell tartaniuk a közös halászati politika szabályait, továbbá amennyiben az említett időszak során valamely kedvezményezettről bebizonyosodik, hogy nem tartja be a közös halászati politika szabályait, a támogatást a jogsértés súlyosságának megfelelő arányban vissza kell fizetni.
         A tagállam köteles kijelenteni, hogy a támogatás időtartama legfeljebb 10 év, vagy – eltérő esetben – a hatálybalépést követő tizedik év lejárta előtt legalább két hónappal köteles újból bejelenteni a támogatást.
         EGYÉB KÖVETELMÉNYEK
         A tagállam köteles a bejelentéssel együtt benyújtani valamennyi igazoló dokumentum (pl. a kedvezményezett térség társadalmi-gazdasági adatai, tudományos és gazdasági indokolás) jegyzékét, valamint ezeknek az dokumentumoknak az összefoglalóját.
         A tagállam köteles kimutatni, hogy az adott támogatás nem kerül összevonásra más, ugyanarra a támogatható kiadásra vonatkozó vagy ugyanazon kár ellentételezéseként nyújtott támogatással.
         Ilyen összevonás esetén a tagállam köteles bemutatni az arra a támogatásra (támogatási program vagy egyedi támogatás) vonatkozó adatokat, amellyel az összevonás megvalósult, és köteles igazolni, hogy a teljes támogatás továbbra is összeegyeztethető a vonatkozó szabályokkal. E célból a tagállam tekintetbe veszi az állami támogatások valamennyi típusát, ideértve a de minimis támogatásokat is.
      
      
         (1)  HL L 201., 2008.7.30., 16. o.
      
         (2)  HL L 214., 2008.8.9., 3. o.
      
         (3)  HL L 223., 2006.8.15., 1. o.
      
         (4)  HL L 176., 2007.7.6., 1. o.
      
         (5)  HL L 102., 2004.4.7., 9. o.
      
         (6)  HL L 337., 1999.12.30., 10. o.”